ၸုမ်းလူင်ပွင်ၸိုင်ႈ ၸႄႈမိူင်းၶၢင်

ၸုမ်းလူင်ပွင်ၸိုင်ႈ ၸႄႈမိူင်းၶၢင် ၼႆႉ ပဵၼ် ၸုမ်းၽၢႆႇၽွင်းငမ်း တီႈၸႄႈမိူင်းၶၢင်၊ မိူင်းမျၢၼ်ႇမႃႇၼၼ်ႉယဝ်ႉ။ ၸုမ်းလူင်ပွင်ၸိုင်ႈၼႆႉ ၸွမ်ၽွင်းလူင် တွၵ်ႇတႃႇၶႅတ်ႉဢွင်ႇ ၵေႃႉဢွၼ်ႁူဝ်ယဝ်ႉ။

ၸုမ်းလူင်ပွင်ၸိုင်ႈ (2016 - ယၢမ်းလဵဝ်)

လွင်ႈလႅၵ်ႈလၢႆႈ ၸုမ်းလူင်ပွင်ၸိုင်ႈ
မိူဝ်ႈ ပီ 2019 လိူၼ်ၸၼ်ႇဝႃႇရီႇ 18 ဝၼ်းၼၼ်ႉ ၸွမ်ၽွင်းလူင် လႆႈႁွင်ႉ ၽွင်းလူင် 3 ၵေႃႉ ႁူပ်းထူပ်းသေၵေႃႈ ဝႃႈ ပဵၼ် ၶေႃႈၸီႉသင်ႇ ၽူႈၵိူဝ်းၵုမ်ၸိုင်ႈမိူင်း ၼႆသေ ႁႂ်ႈၶဝ်ထွၼ်တူဝ်ဢွၵ်ႇသေယဝ်ႉ လိူၼ်ၸၼ်ႇဝႃႇရီႇ 21 ဝၼ်းၼၼ်ႉ လႆႈၶႂၢင်းပၼ် ႁႂ်ႈ ဢူးမျႃႉတဵင်း တင်း တွၵ်ႇတႃႇတိၼ်းလႂိၼ် ထွၼ်တူဝ်ဢွၵ်ႇတီႈ တႃႈၶုၼ်သေ ဢူး H လႃႉဢွင်ႇ တႄႉ လႆႈထုၵ်ႇၵိုတ်းလိုဝ်ႈ ၼႃႈၵၢၼ်ပုၼ်ႈၽွၼ်းၼႆ လုမ်းၸွမ်ၸိုင်ႈသေၵေႃႈ ပိုၼ်ၽၢဝ်ႇဢွၵ်ႇမႃးယဝ်ႉ။

မိူဝ်ႈပီ 2019 လိူၼ်ၸၼ်ႇဝႃႇရီ 29 ဝၼ်းၼၼ်ႉ တီႈလုမ်းတႅၼ်းၽွင်းၸႄႈမိူင်းၶၢင် လႆႈၸတ်းႁဵတ်း ပၢင်ၵုမ်ၽိသဵတ်ႇသေ ၸဝ်ၸွမ်ၸိုင်ႈ ဢူးဝိၼ်းမျိၼ်ႉ သူင်ႇလိၵ်ႈလဝ်ႈတၢင်ႇမႃး တႃႇႁႂ်ႈဢဝ် ထၢၼ်ၽွင်းလူင် ၵၢၼ်ၵပ်းသိုပ်ႇတိတ်းတေႃႇ၊ ၵၢၼ်ၾႆးၾႃႉ လႄႈ ၵၢၼ်ႁူင်းငၢၼ်း ၼၼ်ႉ ႁႂ်ႈၸႅၵ်ႇႁဵတ်း ထၢၼ်ၽွင်းလူင်သွင်ဢၼ် ဢၼ်ပဵၼ် ထၢၼ်ၽွင်းလူင် ၵၢၼ်ၵပ်းသိုပ်ႇတိတ်းတေႃႇ လႄႈ ထၢၼ်ၽွင်းလူင် ၵၢၼ်းၾႆးၾႃႉ လႄႈ ၵၢၼ်ႁူင်းငၢၼ်း ၼႆသေတႃႉ ၶေႃႈလဝ်ႈတၢင်ႇၼႆႉ လႆႈသုမ်းၵႂႃႇယူႇယဝ်ႉ။ လွင်ႈတၢင်းမၼ်းတႄႉ ယွၼ်ႉပိူဝ်ႈဝႃႈ ပဵၼ် ၵူၼ်းၽၢႆႇၼွၵ်ႈၼႆယဝ်ႉ။ ယွၼ်ႉၼၼ်လႄႈ ထိုင် လိူၼ်ၸၼ်ႇဝႃႇရီႇ 30 ဝၼ်းမႃး လႆႈဢဝ် ၵူၼ်းသၢမ်ၵေႃႉ ၵႃႈတီႈၼႂ်း တႅၼ်းၽွင်း လုမ်းတႅၼ်းၽွင်းၼၼ်ႉ မၵ်းမၼ်ႈပၼ်ၵၢၼ် ၽွင်းလူင်မႃးယဝ်ႉ။

ၽိုၼ်ဢိင်

ပိူင်ထၢၼ်ႈ:ၸႄႈမိူင်းၶၢင်
ပိူင်ထၢၼ်ႈ:ၸုမ်းလူင်ပွင်ၸိုင်ႈ ၼႂ်းမိူင်းမျၢၼ်ႇမႃႇ
ပိူင်ထၢၼ်ႈ:ၸုမ်းလူင်ပွင်ၸိုင်ႈ ၸႄႈမိူင်း လႄႈ ၸႄႈတိူင်း